Cancer harenam conglobans

(Anglice: sand-bubbler crab et sand-bubbler) est quodlibet nonnullorum brachyurorum generum Scopimera et Dotilla familiae Dotillidarum. Ea sunt parvi cancri quae in litoribus harenosis trans Indo-Pacificum tropicum et subtropicum habitant; aestu recesso, conspicuas globulorum harenae congeries deponunt, quos aestus accedens destruit.

 Descriptio 
Cancri harenam conglobantes sunt parvi cancri, circa 1 cm trans carapatium, et eorum est habere "fenestras gasosas" in mero crurum; inter Dotillas, hae fenestrae in thoracis sternitis quoque adsunt. Systema simile se in genere Petrolisthe familiae Porcellanidarum in parallelo evolvit.

 Distributio geographica 
Cancri harenam conglobantes sunt longe lateque trans regionem Indo-Pacifici diffusi, ubi abundanter in litoribus harenosis in tropicis et subtropicis vivunt.

 Oecologia et mores 
Aestū accedente, cancri harenam conglobantes in cuniculis sub harēnā manent; aestu recedente, in superficiem emergunt et grana harenae pro cibo detergent, ex quibus globulos inflatos formant, quae superficiem mox contegunt. Cancri radiis ex aditu cuniculi moventur, in quem iterum ingrediuntur dum aestus accedens globulos destruit. Materia quam cancri harenam conglobantes consumunt habet minimam materiae organicae conglobationem, quae in unum confertur per egestationem materiae quae non est facilis ad concoquendum.

 Taxinomia 
 Historia taxinomica 
Primus descriptus cancer harenam conglobans fuit Cancer sulcatus (nunc Dotilla sulcata), a Petro Forsskål anno 1775 erectus. Genus Scopimera primum descriptum est subgenus Ocypodis a Gulielmo de Haan anno 1833, sed prima species, Scopimera globosa, firme descripta est anno 1835. Eodem tempore, de Haan erigere genus Dotonem pro Cancro sulcato Forskålensi conabatur, de genere Dotone molluscarum insciens, quod nomen praeoccupabat. Primum illius generis nomen iucundum a Gulielmo Stimpson anno 1858 divulgatum est, qui id Dotillam appellavit. Veri simile est persistentis emendationes taxinomicas genus Scopimeram in saltem duo genera diffissuras esse.

 Species 
Octo species Dotillae et quindecim Scopimerae hodie agnoscuntur:
 Dotilla blanfordi Alcock, 1900
 Dotilla fenestrata Hilgendorf, 1869
 Dotilla intermedia De Man, 1888
 Dotilla malabarica Nobili, 1903
 Dotilla myctiroides (H. Milne-Edwards, 1852)
 Dotilla pertinax Kemp, 1915
 Dotilla sulcata (Forskål, 1775)
 Dotilla wichmani De Man, 1892
 Scopimera bitympana Shen, 1930
 Scopimera crabicauda Alcock, 1900
 Scopimera curtelsoma Shen, 1936
 Scopimera globosa (De Haan, 1835)
 Scopimera gordonae Serène & Moosa, 1981
 Scopimera inflata A. Milne-Edwards, 1873
 Scopimera intermedia Balss, 1934
 Scopimera investigatoris Alcock, 1900
 Scopimera kochi Roux, 1917
 Scopimera longidactyla Shen, 1932
 Scopimera philippinensis Wong, Shih & Chan, 2011
 Scopimera pilula Kemp, 1919
 Scopimera proxima Kemp, 1919
 Scopimera sheni Wong, Shih & Chan, 2011
 Scopimera sigillorum (Rathbun, 1914)

 Notae 

 Nexus externi 

Categoria:Crustacea Indo-Pacifica
Categoria:Ocypodoidea